
PËR NJË NDRYSHIM NË VENDIMIN NR. 418, DATË 27.6.2012, TË KËSHILLIT TË MINISTRAVE, “PËR PËRCAKTIMIN E MASËS SË SHPËRBLIMIT TË ANËTARËVE TË KËSHILLAVE, BORDEVE OSE KOMISIONEVE TË NJËSIVE TË QEVERISJES QENDRORE”, TË NDRYSHUAR

Në mbështetje të nenit 100 të Kushtetutës dhe të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, me propozimin e ministrit të Financave, Këshilli i Ministrave

VENDOSI:

1. Në lidhjen nr.1, të përmendur në pikën 3, të vendimit nr. 418, datë 27.6.2012, të Këshillit të Ministrave, të ndryshuar, në ndarjen “Ministria e Transportit dhe Infrastrukturës”, për emërtesat “Komiteti Kombëtar i Digave të Mëdha” dhe “Këshilli Teknik i Përhershëm i Digave”, numri maksimal i pagesave në një vit buxhetor bëhet 12.
2. Efektet financiare të përballohen nga buxheti i miratuar për Ministrinë e Transportit dhe të Infrastrukturës. 
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

